CELEX: 32021D2234
Language: et
Date: 2021-11-29 00:00:00
Title: Nõukogu otsus (EL) 2021/2234, 29. november 2021, Euroopa Liidu ja Austraalia vahelise üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta

16.12.2021   
               
               
                  ET
               
               
                  Euroopa Liidu Teataja
               
               
                  L 452/1
               
            
         NÕUKOGU OTSUS (EL) 2021/2234,
         29. november 2021,
         Euroopa Liidu ja Austraalia vahelise üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 teise lõigu punkti a alapunktiga v,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Nõukogu andis 15. juunil 2018 komisjonile loa alustada läbirääkimisi vastavalt üldise tolli- ja kaubanduskokkuleppe (GATT) 1994 XXVIII artiklile ELi CLXXV loendis sisalduvate tariifikvootide jaotamise üle Ühendkuningriigi liidust väljaastumise tõttu.
                  
               
                     (2)
                  
                  
                     Läbirääkimised Austraaliaga on lõpule viidud ning 18. detsembril 2020 parafeeriti Euroopa Liidu ja Austraalia vaheline üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis leping, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu (edaspidi „leping“).
                  
               
                     (3)
                  
                  
                     Kooskõlas nõukogu otsusega (EL) 2021/515 (2) allkirjastati leping liidu nimel 4. oktoobril 2021, tingimusel et see hiljem sõlmitakse.
                  
               
                     (4)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Austraalia vaheline üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis leping, mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu, (3) kiidetakse liidu nimel heaks.
         
         
            Artikkel 2
            Nõukogu eesistuja esitab liidu nimel lepingus sätestatud teate (4).
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 29. november 2021
            
               
                  Nõukogu nimel
               
               
                  eesistuja
               
               S. KUSTEC
            
         
         
            (1)  11. novembri 2021. aasta nõusolek (Euroopa Liidu Teatajas seni avaldamata).
         
            (2)  Nõukogu 22. märtsi 2021. aasta otsus (EL) 2021/515 Euroopa Liidu ja Austraalia vahelise üldise tolli- ja kaubanduskokkuleppe (GATT) 1994 XXVIII artikli alusel sõlmitud kirjavahetuse vormis lepingu (mis käsitleb kõigi ELi CLXXV loendis sisalduvate tariifikvootide kontsessioonide muutmist Ühendkuningriigi Euroopa Liidust väljaastumise tõttu) liidu nimel allkirjastamise kohta (ELT L 104, 25.3.2021, lk 27).
         
            (3)  Vt käesoleva Euroopa Liidu Teataja lk 3
         
            (4)  Nõukogu peasekretariaat avaldab lepingu jõustumise kuupäeva Euroopa Liidu Teatajas.